метеорологична служба за следене, относно наличието или очакваната поява на определени метеорологични и други явления в атмосферата по маршрута, които могат да повлияят на безопасността на полетите на въздухоплавателни средства, както и информация относно развитието на тези явления във времето и пространството;“;
 ж)
 точка 94 се заличава;
 з)
 точка 99 се заменя със следното:
 „99.
 „резервно летище при излитане“ (take-off alternate) означава резервно летище, на което дадено въздухоплавателно средство би могло да извърши кацане, ако възникне необходимост от това непосредствено след излитане и няма възможност да бъде използвано летището на излитане;“;
 и)
 точка 108 се заменя със следното:
 „108.
 „световен център за зонални прогнози (СЦЗП)“ (world area forecast centre) означава метеорологичен център, изготвящ и предоставящ значими метеорологични прогнози (SIGWX) и прогнози за горното въздушно пространство в цифрова форма в световен мащаб пряко на държавите членки като част от аеронавигационното неподвижно обслужване (AFS), базирано в интернет;“;
 й)
 добавят се следните точки 110—259:
 „110.
 „летищна контролна кула“ (aerodrome control tower) означава орган, създаден за осигуряване на обслужване по контрол на въздушното движение по отношение на летищния трафик;
 111.
 „летищен трафик“ (aerodrome traffic) означава всяко движение по маневрената площ на летището и всички полети на въздухоплавателни средства в района на дадено летище. Въздухоплавателните средства, експлоатирани в района на дадено летище, включват, но не само, въздухоплавателни средства, влизащи в летищната схема на полетите или напускащи тази схема;
 112.
 „летищна схема на полетите“ (aerodrome traffic circuit) означава установен маршрут за полет на въздухоплавателните средства, изпълняващи полети в района на дадено летище;
 113.
 „аеронавигационна неподвижна станция“ (aeronautical fixed station) означава станция за аеронавигационно неподвижно обслужване;
 114.
 „аеронавигационна наземна светлина“ (aeronautical ground light) означава всяка светлина, специално предназначена за аеронавигация, различна от светлината на въздухоплавателното средство;
 115.
 „циркуляр за аеронавигационна информация (AIC)“ (aeronautical information circular) означава публикация, съдържаща информация, която не отговаря на изискванията за създаване на NOTAM или за включване в публикуваната аеронавигационната информация, но има отношение към безопасността на полетите, аеронавигацията, технически, административни или законодателни въпроси;
 116.
 „управление на аеронавигационната информация (AIM)“ (aeronautical information management) означава динамично, интегрирано управление на аеронавигационната информация чрез предоставянето и обмена на цифрови аеронавигационни данни с гарантирано качество в сътрудничество с всички страни;
 117.
 „аеронавигационен информационен продукт“ (aeronautical information product) означава аеронавигационни данни и аеронавигационна информация, предоставяни под формата или на множества от цифрови данни, или на стандартизирано изложение на хартиен или на електронен носител. Аеронавигационните информационни продукти включват:
 —
 сборника „Аеронавигационна информация и публикация“, включително евентуални изменения и допълнения към него;
 —
 AIC;
 —
 аеронавигационни карти;
 —
 NOTAM;
 —
 множества от цифрови данни;
 118.
 сборникът „Аеронавигационна информация и публикация (АИП)“ (Aeronautical Information Publication) означава сборник, издаван или одобряван от дадена държава, който съдържа дългосрочна аеронавигационна информация от важно значение за въздушната навигация;
 119.
 „изменение на АИП“ означава трайна промяна в информацията, съдържаща се в АИП;
 120.
 „допълнение към АИП“ означава временна промяна в информацията, съдържаща се в АИП, която се предоставя чрез специални страници;
 121.
 „регулиране и контрол на аеронавигационната информация (AIRAC)“ (aeronautical information regulation and control) означава система, основана на общи дати на влизане в сила, чието предназначение